OzLabs/hebrew-wiki-articles huggingface dataset:
יחסי ניגריה–רוסיה

יחסי ניגריה–רוסיה הם יחסי החוץ הדו-צדדיים בין המדינות, ניגריה ורוסיה.

== סקירה כללית ==
[[דמיטרי מדבדב בניגריה בשנת 2009.]]
היחסים הדיפלומטיים בין ניגריה לברית המועצות כוננו ב-25 בנובמבר 1960. במהלך מלחמת האזרחים הניגרית בין 1967 ל-1970, ברית המועצות העניקה לממשלת ניגריה סיוע פוליטי וצבאי. ניגריה והפדרציה הרוסית שהוקמה בעקבות פירוק ברית המועצות כוננו יחסים דיפלומטיים בשנת 1991.<ref>https://eujournal.org/index.php/esj/article/download/3402/3166</ref> במרץ 2001 ביקר נשיא ניגריה אולוסגון אובסנג'ו במוסקבה. במהלך ביקור זה חתמו ולדימיר פוטין ואולוסגון אובסנג'ו על ההכרזה "על עקרונות יחסי ידידות ושותפות בין הפדרציה הרוסית לרפובליקה הפדרלית של ניגריה", וכן על תוכנית שיתוף פעולה במתכונת דו צדדית ובינלאומית בין רוסיה לניגריה. ב-24 ביוני 2009, נשיא רוסיה דמיטרי מדבדב ערך ביקור רשמי בניגריה כחלק מסיור בן שלוש המדינות באפריקה. זה היה הביקור הראשון של מנהיג רוסי בניגריה.<ref>http://www.kremlin.ru/events/president/trips/4892</ref><ref> http://www.kremlin.ru/sdocs/news.shtml?day=5&month=03&year=2001&Submit.x=0&Submit.y=0&value_from=&value_to=&date=&stype=&dayRequired=no&day_enable=true#</ref>

בשנת 2017 רוסיה וניגריה חתמו על הסכם על שיתוף פעולה צבאי. ניגריה מעוניינת לרכוש ציוד צבאי רוסי. ניגריה כבר חתמה על חוזה לרכישת מסוקי Mi-35, שישה מהם כבר נמסרו.<ref></ref>

בדצמבר 2023, רוסיה וניז'ר "יחתמו על מסמך הבנה כחלק מחיזוק שיתוף הפעולה הצבאי בין הרפובליקה של ניז'ר והפדרציה הרוסית".<ref></ref>

== נציגויות דיפלומטיות ==
* רוסיה מחזיקה בניגריה שגרירות בלאגוס ומשרד נציגות באבוג'ה.
* ניגריה מחזיקה ברוסיה שגרירות במוסקבה.

== קישורים חיצוניים ==

== הערות שוליים ==
ג'יימס דיקסון אינס

ג'יימס דיקסון אינס (באנגלית: James Dickson Innes; 27 בפברואר 1887 – 22 באוגוסט 1914) היה צייר בריטי, שצייר בעיקר נופי הרים אך לעיתים גם דיוקנאות.

== ביוגרפיה ==
ג'יימס דיקסון אינס נולד ב-27 בפברואר 1887 בל'אנלי, קרמרת'נשייר בדרום ויילס. אביו, ג'ון אינס, שהגיע מסקוטלנד, היה היסטוריון והיה לו עניין בעבודות פליז ונחושת מקומיות; אמו הייתה ממוצא קטלוני. היו לו שני אחים, אלפרד וג'ק.<ref>Fraser Jenkins, David (1975). J. D. Innes at the National Museum of Wales. National Museum of Wales</ref>

הוריו שלחו אותו לחינוך במכללת כריסטי, ברקון. אחר כך הוא למד בבית הספר לאמנות קרמרת'רן, משם זכה במלגה לבית הספר לאמנות סלייד בלונדון (1905–1908).

בשנת 1907 הציג במועדון האמנות החדשה באנגליה ובשנת 1911 הוא היה חבר בקבוצת קמדן טאון. קבוצה זו כללה את וולטר סיקרט, שהשפיע על אמנותו של אינס, ואת אוגוסטוס ג'ון עימו התיידד אינס.<ref></ref>

הפוליטיקאי והפילנתרופ הוולשי ויניפרד קומבה טננט (1874–1956) היה פטרון חשוב של עבודתו.

בשנת 1911 ו-1912 בילה זמן מה עם אוגוסטוס ג'ון סביב ארניג ואור בסנודוניה בצפון ויילס,<ref></ref> אך חלק ניכר מעבודתו נעשתה מעבר לים, בעיקר בצרפת (1908–1913), בעיקר בקולייור, אך גם בספרד (1913) ובמרוקו (1913).

בשנת 1913 הציג אינס בתערוכת הארמורי בניו יורק, שיקגו ובבוסטון.

ב-22 באוגוסט 1914, בגיל עשרים ושבע, נפטר מהמחלה, בקנט.

== מורשת ==
על סגנונו כתב היסטוריון האמנות דייוויד פרייזר ג'נקינס: "כמו זה של הפוביזם בצרפת ושל האקספרסיוניזם בגרמניה, סגנון עבודתו הוא פרימיטיבי - הוא דומה לציור של ילדים וקשור לנוף של מקומות נידחים.<ref></ref>

אינס היה יוצא דופן עבור אמן בריטי באותה תקופה, בגלל סגנון הציור הנועז שלו, שהיה מכוון יותר לפוסט-אימפרסיוניסטים הצרפתים. הסגנון הלא שגרתי שלו השפיעה על דרכם של אמנים בריטים כמו דייוויד הוקני.

בשנת 2014 הוצגה תערוכה מיצירותיו של אינס במוזיאון הלאומי בוויילס, קארדיף.

== גלריה ==
<gallery mode="packed" heights="160px">
File:Girl Standing by a Lake James Dickson Innes.jpg | נערה ליד אגם
File:Girl with a Guitar, c. 1910, James Dickson Innes.jpg | נערה עם גיטרה
File:James Dickson Innes (1887-1914) - South of France, Bozouls, near Rodez - N03468 - National Gallery.jpg | דרום צרפת
File:The Girl in the Cottage c, 1911 James Dickson Innes.jpg | נערה בחדרה
File:The Bead Chain James Dickson Innes.jpg | השרשרת
File:James Dickson Innes - Deep Twilight, Pyrenees - Google Art Project.jpg | בהרי הפירינאים
File:James D. Innes - Spanish landscape - Google Art Project.jpg | נוף ספרדי
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1887
קטגוריה:בריטים שנפטרו ב-1914
נאגאטינו-סאדובניקי

נאגאטינו-סאדובניקי (ברוסית: Нагатино-Садовники) הוא ראיון של המחוז הדרומי של העיר הפדרלית מוסקבה, שברוסיה. שטח הראיון הוא 8.17 קמ"ר ואוכלוסייתו מונה 83,607 תושבים (2020).

בראיון יש את אולם התצוגה הגדול ביותר במחוז צפון "על קשירקה", המארח תערוכות בז'אנרים וטרנדים שונים, סדנאות וסטודיו לילדים ולמבוגרים.

על גבולות הראיון ממוקמות תחנות המטרו "ורשבסקאיה", "קשירסקאיה", "קולומנסקאיה" ו"נגטינסקאיה".

== אתרים ראויים לציון ==
* המרכז הלאומי למחקר רפואי לאונקולוגיה ע"ש בלוחין
* פארק ע"ש יורי לוז'קוב 
* אולם התצוגה "על קשירקה" 
* קניון GoodZone
* מרכז העסקים ניוטון פלאזה
* תחנת המטרו קשירסקאיה

==קישורים חיצוניים==

* 

קטגוריה:מוסקבה: נפות
עומר שרון

עומר שרון הוא קצין בצה"ל בדרגת אלוף-משנה, אשר כיהן כמפקד גדוד 411 ומחנה שבטה.

== ביוגרפיה ==
שרון התגייס לצה"ל לחיל התותחנים. לאחר מסלול לוחם יצא לקורס מפקדים וקורס קציני תותחנים. שרון מילא תפקידים רבים במחנה שבטה בהם מפקד מחלקה, מפקד פלוגת טירונים, מפקד סוללה בהשלמה החילית ומפקד גדוד הפיקוד 451. בשנים 2010–2012 כיהן כמפקד גדוד 411. בינואר 2017 מונה למפקד מחנה שבטה הוא סיים את תפקידו באוגוסט 2019. בשנת 2020 מונה למפקד בית הספר לתקיפה תחת חטיבת התקיפה הרב זרועית.<ref></ref>

== הערות שוליים ==

קטגוריה:אלופי-משנה בצה"ל
קטגוריה:מפקדי בית הספר לתותחנות שדה
קטגוריה:ישראלים שנולדו במאה ה-20
אליו קפראדוסי

אליו קפראדוסי (באיטלקית: Elio Capradossi; נולד ב-11 במרץ 1996) הוא כדורגלן איטלקי המשחק בעמדת הבלם בקליארי.

==קריירת מועדונים==

קפראדוסי הוא תוצר מחלקת הנוער של רומא, עימה זכה בעונת 16–2015 באליפות הפרימוורה (אליפות הנוער של איטליה) עם הקבוצה עד גיל 19 של רומא, כאשר הוא שימש כקפטן הקבוצה.

בקיץ של שנת 2016, הוא הושאל לבארי מהסרייה ב'. הופעת הבכורה שלו הגיעה ב-24 בספטמבר כשחקן פותח במשחק נגד בנוונטו באצטדיון סאן ניקולה. בינואר 2018, לאחר עונה וחצי של השאלה בבארי, הוא שב לשורותיה של רומא.

ב-6 במאי 2018, הוא רשם את הופעת הבכורה שלו בקבוצה הבוגרת של רומא במסגרת ניצחון החוץ 0–1 על קליארי, כאשר הוא עשה זאת כשחקן פותח. ב-20 ביולי, הוא הושאל פעם נוספת לקבוצה מהסרייה ב', הפעם לספציה, כשתקופת ההשאלה נמשכה עד ל-30 ביוני 2019. ב-1 באוגוסט, הוא חתם על חוזה לארבע שנים בשורות ספציה.

==קריירה בינלאומית==

עם נבחרת איטליה עד גיל 17 הוא נטל חלק באליפות אירופה עד גיל 17 לשנת 2013 ובגביע העולם עד גיל 17 לשנת 2013.

את הופעת הבכורה שלו במדים הלאומיים של הנבחרת האיטלקית עד גיל 21 הוא ערך ב-5 באוקטובר 2017 במסגרת משחק ידידות נגד נבחרת הונגריה עד גיל 21, שנגמר בניצחון 2–6 לזכות האיטלקים.

הודות לאימו, קפראדוסי היה רשאי לשחק באחת מהנבחרות הבוגרות של אוגנדה או של הרפובליקה הדמוקרטית של קונגו.

==חיים אישיים==

קפראדוסי נולד בקמפלה, אוגנדה ועבר לאיטליה, כשהיה בן שנתיים. לאחר מכן, הוא קיבל אזרחות איטלקית.

==תארים==
===קבוצתיים===
;רומא
* אליפות פרימוורה (1): 2015/16

==קישורים חיצוניים==

==הערות שוליים==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני בארי
קטגוריה:כדורגלני ספציה
קטגוריה:כדורגלני קליארי
קטגוריה:איטלקים שנולדו ב-1996
ואלריו ורה

ואלריו ורה (באיטלקית: Valerio Verre; נולד ב-11 בינואר 1994) הוא כדורגלן איטלקי המשחק בעמדת הקשר בסמפדוריה.

==קריירת מועדונים==
===רומא, גנואה וסיינה===

ורה הוא תוצר מחלקת הנוער של רומא, שבשורותיה חתם על חוזה לחמש שנים בקבוצה הבוגרת במאי 2012. ב-30 ביולי, הוא היה מעורב בהעברה של החלוץ מאטיה דסטרו מגנואה, בעוד שהוא ושחקן נוסף ביצעו את מעברם לגנואה. בעונתו היחידה בקבוצה הוא לא שותף באף משחק, משום שבאותה העונה הוא הושאל לסיינה. הוא ערך את משחק הבכורה שלו במסגרת הגביע האיטלקי עבור הקבוצה ב-19 באוגוסט 2012, ובו הוא כבש את שער הניצחון מול ויצ'נצה.

ביוני 2013, רומא רכשה בחזרה את ורה.

===אודינזה===

לאחר שחזר לרומא ביוני 2013, ורה נמכר לאודינזה ביחד עם ניקולאס לופז (ששוויו הוערך בכמיליון אירו) כחלק מעסקה שכללה את הבלם אל-מהדי בן עטיה, שביצע את מעברו לזאבים עבור 13 וחצי מיליון אירו.

===השאלות לפלרמו ופרוג'ה===

לאחר שהתאמן במדי אודינזה, ב-2 בספטמבר 2013 הוא הושאל לקבוצת הסרייה ב', פלרמו.

ב-13 ביולי 2014, אודינזה רכשה את כרטיס השחקן של ורה מידי רומא עבור 900 אלף אירו. ב-12 ביולי 2014, הוא הושאל לפרוג'ה, שם הפך במהרה לשחקן הרכב. הוא עזר לקבוצה להגיע לשלבי פלייאוף העלייה של הסרייה ב', כשאת אותה העונה הוא סיים עם חמישה שערים וארבעה בישולים.

===החזרה לפרוג'ה===

לאחר תקופת השאלה נוספת בפסקארה ורכישתו על ידי סמפדוריה, הוא הושאל פעם נוספת לפרוג'ה ב-17 באוגוסט 2018 בעסקה אשר כללה אפשרות רכישה.

===השאלה לוורונה===

לאחר עונה אחת כמושאל במדי פרוג'ה, הוא הושאל להלאס ורונה בעסקה אשר כללה אפשרות רכישה.

=== השאלה לאמפולי ===
ב-29 בינואר 2022 הושאל לאמפולי.

==קריירה בינלאומית==

לאחר שהיה חלק מנבחרות איטליה עד גיל 16 ועד גיל 17, הוא החל לשחק בנבחרת עד גיל 18 תחת הדרכתו של אלבריגו אבאני, שהעניק לו את סרט הקפטן, אף על פי שהיה מתחת לגיל המקובל.

ב-12 באוגוסט 2015, הוא ערך את הופעת הבכורה שלו בנבחרת האיטלקית עד גיל 21 במסגרת משחק ידידות נגד נבחרת הונגריה עד גיל 21.

==תארים==
===קבוצתיים===
;פלרמו
* סרייה ב' (1): 2013/14

;רומא
* אליפות פרימוורה (1): 2010/11

==קישורים חיצוניים==

==הערות שוליים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני גנואה
קטגוריה:כדורגלני סיינה
קטגוריה:כדורגלני אודינזה
קטגוריה:כדורגלני פרוג'ה
קטגוריה:כדורגלני פסקארה
קטגוריה:כדורגלני סמפדוריה
קטגוריה:כדורגלני הלאס ורונה
קטגוריה:רומא: כדורגלנים
קטגוריה:כדורגלני אמפולי
קטגוריה:איטלקים שנולדו ב-1994
קטגוריה:כדורגלני פלרמו
תרנגול הודו קליפורני

תרנגול הודו קליפורני (שם מדעי: Meleagris californica) הוא מין נכחד של תרנגול הודו שחי באמריקה הצפונית ומאובניו התגלו בעיקר בקליפורניה, ממנה קיבל את שמו. המאובנים התגלו לאורך קליפורניה ממחוז סנטה ברברה בצפון עד למחוזות אורנג' ולוס אנג'לס בדרום. הוא תואר לראשונה ב-1909. במקור הוא שויך בידי המתאר גריט סמית מילר , לסוג טווס (Pavo) אך בהמשך עבר לסוג תרנגול הודו (Meleagris).

תרנגול זה דמה לקרובו החי - תרנגול הודו מצוי, אך כנראה היה נמוך ומוצק ממנו ומותאם יותר לחיים על הקרקע. הוא בעל קירבה רחוקה מעט יותר לתרנגול הודו עינוני, החי בעיקר ביערות גשם באמריקה המרכזית. מין זה הסתובב ביערות פתוחים, ערבות עשב וסביבות דומות בקליפורניה. ממצאים רבים של תרנגולי הודו התגלו בבורות הזפת בלה בריאה שבלוס אנג'לס, לצידם של בעלי חיים רבים אחרים מהפליסטוקן, בהם ממותה קולומביאנית, סמילודון, זאב בלהות, עצלני קרקע ועוד. ככל הנראה קבוצת תרנגולים נתקעה בבורות הזפת ולא יכלה לעוף עוד, וגם משכה אחריה טורפים שנתקעו גם הם בבורות.

ככל הנראה תרנגול ההודו נכחד כתוצאה מציד יתר אנושי, מאחר שנמצאו עדויות לציד תרנגולי הודו לאורך אמריקה הצפונית. מאובניו האחרונים התגלו לפני 10,000 שנה, בעת ההולוקן.

==קישורים חיצוניים==

קטגוריה:תרנגולי הודו
קטגוריה:בעלי חיים שחיו בפליסטוקן באמריקה הצפונית
קטגוריה:עופות שנכחדו בהולוקן
קטגוריה:תרנגולאים נכחדים
יחסי אלבניה–מקסיקו

יחסי אלבניה–מקסיקו הם יחסי החוץ בין אלבניה ומקסיקו.

== סקירה כללית ==
בנובמבר 1976 ביקשה מקסיקו את תמיכתה של אלבניה ביחס למועמדותו של הנשיא לשעבר לואיס אצ'ווריה אלברס לתפקיד מזכ"ל האו"ם, ואכן אלבניה הסכימה לתמוך בו. בדצמבר 1986 ביקר הנשיא לשעבר לואיס אצ'ווריה אלברס באלבניה, ובשנת 1987 הציעו הדיפלומטים המקסיקנים הסכם תרבותי עליו חתמה אלבניה. בשנת 1989 פגש סגן השר לענייני חוץ האלבני, במהלך שהותו במקסיקו, את ראש הפרלמנט, ראש הסנאט, סגן שר החוץ וכו', ובספטמבר באותה השנה נחתם הסכם התרבות בין אלבניה ומקסיקו.

בשנת 1990, נתנה מקסיקו תגובה שלילית לבקשת שר החוץ של אלבניה בשל התחייבויות ממשלתיות בזמן המבוקש. באותה שנה ביקרה אלבניה קבוצה מהפרלמנט המקסיקני. ב-1 במרץ 1993 שלח ראש הממשלה האלבני אלכסנדר מקסי, מכתב לנשיא מקסיקו, שם ביקש ממנו לשלוח משלחת דיפלומטית על מנת להעריך את הזדמנויות השיתוף בין המדינות, אך מקסיקו לא הגיבה להצעה זו.

לרגל החגיגות הלאומיות ביקר השגריר המקסיקני מר מריו מויה פלנסיה באלבניה בנובמבר 1998. בפגישה הראשונה עם שר החוץ מילוא דיבר השגריר פלנסיה בעד קידום היחסים הבילטרליים בין אלבניה למקסיקו. כמו כן במהלך הפגישה, הוא הבטיח ביקור במקסיקו במהלך סיורו המתוכנן באמריקה הלטינית.

במהלך 2003 הזמין נשיא המדינה ושר החוץ של מקסיקו את ראש הממשלה ושר החוץ של אלבניה להשתתף בפעילות שאורגנה על ידי מקסיקו בנוגע לשיתוף פעולה עם האו"ם, כמו הפורום העולמי החמישי "חדשנות ואיכות השלטון במאה ה-21" (3–7 בנובמבר 2003) והוועידה המדינית בפרופיל הגבוה נגד השחיתות (9–11 בנובמבר 2003). בשתי הפעילויות אלבניה לא נכחה.

החל מ-18 באפריל ל-23 בדצמבר 2004 השתתף יו"ר הפרלמנט האלבני, סרבט פולמבי, בעצרת האיחוד הבין-פרלמנטרי שהתקיים במקסיקו סיטי. בהזדמנות זו הוא פגש כמה נכבדים מקסיקנים. מקסיקו תמכה במועמדות של אלבניה להיות חלק ממועצת ECOSOC (המועצה הכלכלית והחברתית של האו"ם) בספטמבר 2004. בעצרת ה-24 של ארגון הימים הבינלאומי, בדצמבר 2005, אלבניה תמכה במועמדות של מקסיקו לתפקיד המועצה של ארגון זה.

== נציגויות דיפלומטיות ==
* אלבניה מוסמכת למקסיקו משגרירותה בוושינגטון הבירה, ארצות הברית.
* מקסיקו מוסמכת לאלבניה משגרירותה ברומא, איטליה ובנוסף מחזיקה קונסוליית כבוד בטירנה.

== קישורים חיצוניים ==

* [https://web.archive.org/web/20180526171110/http://en.mexico.al/mexican-albanian-relationship-history/ יחסי אלבניה–מקסיקו] באתר web, 22 במרץ 2013

== הערות שוליים ==
ג'פרי סטאר

ג'פרי סטאר (נולד בשם ג'פרי לין סטייטינגר ג'וניור ב-15 בנובמבר 1985) הוא אושיית רשת, מאפר, זמר ואיש עסקים אמריקאי. הבעלים של מותג האיפור Jeffree Star Cosmetics.

== ביוגרפיה ==
סטאר נולד בשם ג'פרי לין סטייטינגר ג'וניור ב-15 בנובמבר 1985 בלוס אנג'לס. אביו התאבד כשג'פרי היה בן 6. הוא החל להתעסק באיפור עוד בילדותו, לאחר השלמת לימודיו בתיכון היה נכנס באמצעות תעודת זהות מזויפת למסיבות בלוס אנג'לס בהם היו ידוענים רבים ואלו נתנו לו עבודות כמאפר בביתם<ref></ref>.

בשנת 2003 פתח בלוג ברשת החברתית מייספייס על מנת לקדם את הקריירה המוזיקלית שלו שהייתה אז בתחילת דרכה, הפרופיל שלו הפך לפופולרי במהרה.

=== קריירה מוזיקלית ===
סטאר החל להופיע בשנת 2007 ובשנת 2009 יצא האלבום היחיד שלו, Beauty Killer שסגנונו היה בעיקר פופ אלקטרוני. האלבום הגיע למקום השביעי במצעד האלבומים האלקטרוניים של הבילבורד, בשנת 2010 חתם בחברת ההקלטות Konvict Muzik שהוקמה על ידי הראפר אייקון. סטאר הוציא מספר סינגלים בשנים 2012–2013, עם זאת, בשנת 2013 עזב באופן פתאומי את עולם המוזיקה, ככל הנראה בגלל בעיות כלכליות אליהם נקלע אייקון. מאוחר יותר סטאר טען כי לחתום בחברת ההקלטות של אייקון הייתה ההחלטה הגרועה ביותר בחייו.

=== קריירה בתחום האיפור ===
בשנת 2014, לאחר שהקריירה המוזיקלית שלו נגמרה, הקים את מותג האיפור שלו Jeffree Star Cosmetics. סטאר סיפר כי הפרישה מעולם המוזיקה הותירה אותו מרושש לחלוטין ושהוא השקיע את כל חסכונותיו בהקמה של מותג האיפור<ref></ref>. במקביל החל סטאר להעלות לערוץ היוטיוב שלו סרטוני קידום של המותג שלו, סרטוני הדרכה בתחום האיפור, הדרכות שונות בנושא איפור, ביקורות על מיוצרי איפור וקוסמטיקה של חברות שונות ומשתף את עוקביו בחייו הפרטיים, נכון לאוגוסט 2020 יש לעמוד של סטאר ביוטיוב 17.3 מיליון עוקבים. על פי הערכות מגזין פורבס, בשנת 2018 סטאר הרוויח 18 מיליון דולר מערוץ היוטיוב שלו, מה שהופך אותו ליוטיובר החמישי המרוויח ביותר בשנת 2018<ref></ref>

סטאר עובד במשותף עם אושיית הרשת שיין דוסון שמספר מוצרים של Jeffree Star Cosmetics נושאים את שמו.

=== חיים אישיים ===
סטאר הוא הומוסקסואל מוצהר, בן זוגו בין השנים 2015 ל-2020 היה ניית'ן שוונד שהופיע במספר סרטוני יוטיוב שסטאר העלה.

במהלך הקריירה האינטרנט שלו, סטאר הסתבך במספר שערוריות וריבים מתוקשרים עם ידוענים אחרים, בין השאר הואשם בגזענות כלפי שחורים ומיעוטים אחרים<ref></ref><ref></ref>.

בשנת 2020 הופיע ברשת תמונה ישנה מאתר של סטאר עם צלבי קרס כשהוא כביכול מקדם "שפתון נאצי". סטאר התנצל על התמונה<ref></ref>.

סטאר ידוע בסגנונו הפרובוקטיבי והצבעוני. גופו של סטאר מכוסה כמעט כולו בקעקועים והוא נוטה להופיע עם פאות צבעוניות.

מגזין הניו יורק טיימס פרסם בשנת 2021 על כך שסטאר נקלע להפסדים כספיים בחברת הקוסמטיקה שברשותו ובעקבות כך הבנקים צמצמו באופן ניכר את מסגרת האשראי הפרטית שלו ושל החברה.
עוד נמסר על ידי הטיימס שקונצרן הקוסמטיקה אסתי לאודר הביעה התעניינות ברכישת זכויות המותג אך טרם גובשה החלטה בנושא.

== קישורים חיצוניים ==

* 

* [https://jeffreestarcosmetics.com/ האתר של Jeffree Star Cosmetics]
* [https://www.instagram.com/jeffreestar/ העמוד של ג'פרי סטאר באינסטגרם]
* [https://www.youtube.com/user/jeffreestar/featured העמוד של ג'פרי סטאר] באתר יוטיוב

== הערות שוליים ==

קטגוריה:יוטיוברים אמריקאים
קטגוריה:זמרים להט"בים
קטגוריה:פעילים למען זכויות להט"ב בארצות הברית
קטגוריה:זמרים-יוצרים אמריקאים
קטגוריה:זמרי פופ אמריקאים
קטגוריה:מחלוקות ביוטיוב
קטגוריה:אנשי עסקים אמריקאים
קטגוריה:אמריקאים שנולדו ב-1985
זמן להתעורר (שיר)

זמן להתעורר הוא סינגל של להקת "הדג נחש", שיצא לאור ב-24 בפברואר 2013, כסינגל השני מתוך אלבום הנושא את אותו השם, וכשיר הנושא של האלבום, ושל סרטו של אבי נשר, "פלאות".

== רקע וכתיבה ==
השיר נכתב והולחן על ידי חברי הלהקה, והופק על ידי יוסי פיין, בדומה לשאר שירי האלבום, ומשלב בתוכו את סגנונו הייחודי של הלהקה, המכיל בתוכו שילוב של היפ הופ ופאנק, יחד עם סגנון הדאבסטפ. השיר נוצר בעקבות המחאה החברתית בישראל 2011, שחברי הלהקה השתתפו בה. השיר משמש כשיר הנושא של סרטו של אבי נשר, "פלאות", שיצא לאור באותה שנה של צאת השיר, ואת תסריטו כתבו יחד נשר וסולן הלהקה שאנן סטריט. גם לשורה "כשמישהו על עצמו שופך חומר בעירה איך זה שאנחנו מרגישים עם זה רע" יש קשר ישיר ואדוק למחאה החברתית, בשורה זו מתייחסת הלהקה לפעיל החברתי, משה סילמן שהצית עצמו מול מצלמות התקשורת כאקט מחאה, במהלך הפגנה לציון שנה למחאת האוהלים ב-14 ביולי 2012.

== ביקורת ==
בביקורת על האלבום "זמן להתעורר", אמר יוסי חרסונסקי כי בשיר "נשמע להקה שאיחרה את רכבת המהפכה, והיום כבר נשרכת אחרי קרון מנותק בדאווין של כמה רע לנו. כבר אמרתם את הדברים האלה, ותראו מה קורה. השלטון, התקשורת, המסריח מהראש, העוולה. 'מול כולנו אין סיכוי שהם יחזיקו עוד הרבה'. הצחקתם. יצאנו לרחובות ומה יצא? אבל מה, המוזיקה – סבבה. אוריינטל. דאבסטפ. ערבי. מערבי, ראפ. פופ. אלקטרוני. אפקטים, דרבוקות. עושה יותר כייף רגעי מאשר רצון לצאת".<ref></ref>

== הצלחה ==
השיר זכה להצלחה רבה במצעד השבועי של תחנת הרדיו גלגלצ, "אחד אחד", תוך שנכנס אליו לראשונה למקום ה-8, ובשיאו הגיע למקום הראשון, תוך שצעד כ-13 שבועות. במצעד השבועי של תחנת הרדיו רשת ג', זכה השיר להצלחה מתונה, תוך שנכנס אליו לראשונה למקום ה-26, בשיאו הגיע למקום ה-19, וצעד כשבעה שבועות.

במצעד הפזמונים העברי השנתי של תחנת הרדיו גלגלצ לשנת תשע"ג, הגיע השיר למקום החמישי. במצעד השנתי של חברת מדיה פורסט, המאגד את השירים המושמעים ביותר ברדיו בשנת 2013, הגיע השיר למקום ה-46.

== וידאו קליפ ==
לשיר הופק וידאו קליפ רשמי, אותו ביים נועם ורדי. הקליפ פורסם ב-20 במרץ 2013, בערוץ היוטיוב של הלהקה, כחודש לאחר צאת הסינגל. נכון לאוגוסט 2020, מונה הצפיות של הקליפ עומד על כ-4 מיליון צפיות.

== מיקומי שיא ==

==קישורים חיצוניים==

* [https://www.nli.org.il/he/items/NNL_MUSIC_AL990047341340205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:שירי הדג נחש
קטגוריה:שירים בעברית
קטגוריה:שירי מחאה בעברית
קטגוריה:שירים מסרטי קולנוע
קטגוריה:שירים על זמן
קטגוריה:המחאה החברתית בישראל 2011
קופטבו

קופטבו (ברוסית: Коптево) הוא ראיון של המחוז הצפוני של העיר הפדרלית מוסקבה, שברוסיה. שטח הראיון הוא 5.38 קמ"ר ואוכלוסייתו מונה 102,238 תושבים (2020).

אחד הכבישים המהירים הגדולים במוסקבה, "סברו זאפאדנאיה חורדה" , עובר בראיון.

האורך הכולל של הכבישים בראיון הוא 21.8 ק"מ.

אחד האצטדיונים הישנים במוסקבה "נאוקה" נמצא בראיון.

== אתרים ראויים לציון ==
* תיאטרון "בז ויוסקי"
* כנסיית הקדוש הגדול גיורגיי
* מקדש נושאי התשוקה המלכותית הקדושה

==קישורים חיצוניים==

* 

קטגוריה:מוסקבה: נפות
קרסני סמולנסק

קרסני סמולנסק הוא מועדון כדורגל מקצועני ברוסיה מהכפר קרסני, שבמחוז סמולנסק, שנוצר בשנת 2002<ref></ref> כמועדון כדורגל בבעלות פרטית. מעונת 2020/21 מתמודד באליפות ליגת הכדורגל המקצוענית (PFL)<ref></ref>.

== היסטוריה ==
הקבוצה שיחקה בעבר באליפות מחוז סמולנסק, בשנים הראשונות לקיומה שחקני כדורגל מהיישוב קרסני שיחקו עבורה, בהמשך גויסו שחקנים אחרים ממחוז סמולנסק (בפרט, בית הספר מספר 5 של העיר סמולנסק ומועדון סק"א המקומי). בשנת 2017 הקבוצה זכתה באליפות המחוז.<ref name="lic"></ref>

בשנים 2018 ו-2019 הקבוצה הפכה לקבוצת קרסני-SGAFKST ולקחה חלק באליפות מרכז (אזור "צ'רנוז'מיה") של הליגה החובבנית והתמודדה בגביע המדינה. הקבוצה נקראה SGAFKST על שם האקדמיה הממלכתית של סמולנסק לתרבות גוף, ספורט ותיירות שזכתה באליפות ליגת הסטודנטים הלאומית.

כמועדון חובבני, קרסני השתתפה בשתי תחרויות הגביע הרוסי: בעונת 2018/19, בשלב 1/128, כשהפסידה לדנייפר בתוצאה 1:4 ובעונת 2019/20 בשלב 1/128, כשגברה על זבזדה סנקט פטרבורג בתוצאה 5:0, אך הודחה בשלב 1/64 אחרי שהפסידה לוולס מוסקבה - 1:2.

לקראת עונת 2020/2021 הקבוצה הפכה לקבוצה מקצוענית והחלה להיקרא "קרסני"<ref></ref>, אך על פתיחת העונה העיבה התבוסה הטכנית בסבב הפתיחה של הגביע הרוסי בכדורגל 2020/2021 בשל אי עמידת המועדון בתנאי עריכת בדיקות קורונה לשחקני הקבוצה, יומיים לפני פתיחת המשחקים<ref></ref><ref></ref>.

בשנת 2020 מונה ויקטור בולאטוב<ref></ref><ref></ref>, לשעבר מאמן ספרטק-2, לתפקיד המאמן הראשי של הקבוצה (בשנת 2019 שימש יבגני מרקוב כמאמן<ref></ref><ref></ref>). ב-5 ביוני 2020 נודע שהמועדון עבר בהצלחה את הליך הרישוי להשתתפות באליפות PFL בעונת 2020/21.

ב-23 ביוני 2020 פרסמה ועדת החקירות הפדרלית מידע על פתיחת תיק פלילי נגד מנהל הקבוצה רומן טימשקוב על אי תשלום שכר לעשרה מעובדי המועדון<ref></ref>.

== הישגים לפי עונה ==
{| class="wikitable" style="text-align:center"
! colspan="11" | אליפות רוסיה
! colspan="3" | גביע רוסיה
|-
! עונה
! שם
! colspan="2" | ליגה
! מיקום
! מש
! נצ
! ת
! ה
! שערים
! נק
! שלב
! colspan="2" | יריבה (ב/ח)
|-
| 2018
| rowspan="3" | קרסני-SGAFKST
| rowspan="3" | ליגה 3
| rowspan="2" | צ'רנוזמיה
| 4 מתוך 13
| 24
| 13
| 6
| 5
| 50-23
| 45
| 1/128
| <small>1/128</small>
| style="text-align:right" | דנייפר - 1: 4 (ד)
|-
| rowspan="2" |2019
| 1 מתוך 14<ref></ref>
| 26
| 23
| 2
| 1
| 69-11
| 71
| rowspan="2" | 1/64
| <small>1/128</small>
| style="text-align:right" | זבזדה (פטרבורג) - 5:0 (ב)<ref></ref><ref></ref>
|-
| גמר
| 4 מתוך 8<ref></ref>
| 4
| 2
| 1
| 1
| 9-5
| -/+
| <small>1/64</small>
| style="text-align:right" | ולס - 1:2 (ח)<ref></ref>
|-
| 2020/21
| קרסני
| colspan="2" | PFL, בית 3
|
|
|
|
|
|
|
| 1/256
| <small>1/256</small>
| style="text-align:right" | לוקי אנרגיה - -: + (ב)
|-
| colspan="14" style="text-align:right" |<small>מש - משחקים; נצ - ניצחונות, ת - תיקו, ה - הפסדים, נק - ניקוד, ב - משחק בית, ח - משחק חוץ, ש"ב</small> <small>- שלב בתים, פ"א - פלייאוף</small>
|}
== תארים ==
* אליפות מחוז סמולנסק: 2017
* אלופת מערב, הליגה השלישית: 2019

== קישורים חיצוניים ==
* 

* [https://www.pfl-russia.com/teams/10029/season-2020-2021/ "קרסני סמולנסק"] באתר ליגת הכדורגל המקצוענית

== הערות שוליים ==

קטגוריה:קבוצות כדורגל רוסיות
קטגוריה:2002 ברוסיה
קטגוריה:סמולנסק
יונדאי ויז'ין G

יונדאי ויז'ין G (באנגלית: Hyundai Vision G, קרוי גם: Hyundai Vision G Concept Coupé) היא מכונית קונספט בתצורה מכונית ספורט מהודרת בסגנון קופה מתוצרת יצרנית הרכב יונדאי מוטור אשר הוצגה בשנת 2015.

=="יונדאי ויז'ין G"==

* דגם "יונדאי ויז'ין G" השתתף באירוע צדקת רכב "Pebble Beach Concours d'Elegance" בקליפורניה באוגוסט 2015, לאחר שהוצג לראשונה ב-12 באוגוסט במוזיאון האמנות של מחוז לוס אנג'לס.
* 2 דלתות + דלת אחורית.
* 4 מושבים.
* מנוע קדמי.
* מנוע בנזין, ראש הצילינדר בנוי מאלומיניום.
* מנוע "יונדאי" 5.0 ליטר מסדרה "Hyundai Tau engine" .
* תאוצה בין 0–97 קמ"ש היא 6.0 שניות.

== גלריה ==
<gallery mode="packed" heights="190">
קובץ:Hyundai Vision G Coupé Back IAA 2015.jpg | "יונדאי ויז'ין G"
קובץ:Hyundai Vision G Coupé Cockpit IAA 2015.jpg | "יונדאי ויז'ין G" - מבט לתא הנהג
 </gallery>

==ראו גם==
* יונדאי מוטור
* יונדאי נוביס
* יונדאי אינטראדו

==קישורים חיצוניים==

* 
* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:מכוניות קופה
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2015
ויז'ין G
אקדמיצ'סקי

נפת אקדמיצ'סקי (ברוסית: Академический район; מילולית: "הנפה האקדמית") היא נפה במחוז הדרום-מערבי של העיר הפדרלית מוסקבה שברוסיה. שטחה הוא 5.8344 קמ"ר ואוכלוסייתה מונה 110,038 תושבים (2020).

בשטחה ממוקמות תחנות מטרו "אקדמיצ'סקאיה" ו"פרופסויוזנאיה" של הקו קלוז'סקו-ריז'סקאיה ויש בה 22 בתי ספר תיכוניים ו-25 גני ילדים.

== אתרים ראויים לציון ==
* מוזיאון דרווין הממלכתי 
* כנסיית תחיית השילוש בסטריאה צ'ריומושקי 
* בניין סברבנק
* אנדרטת הו צ'י מין 
* תחנות מטרו "אקדמיצ'סקאיה" ו"פרופסויוזנאיה" 

==קישורים חיצוניים==

* 

קטגוריה:מוסקבה: נפות
יחסי בוסניה והרצגובינה – מקסיקו

שגריר בוסניה והרצגובינה (מימין) מגיש [[כתב האמנה לנשיא מקסיקו אנריקה פניה נייטו, 2017]]
יחסי בוסניה והרצגובינה–מקסיקו הם יחסי החוץ בין בוסניה והרצגובינה ומקסיקו.

== סקירה כללית ==
בשנת 1991 נכנסה יוגוסלביה לסדרה של סכסוכים אתניים המכונים מלחמות יוגוסלביה. במהלך המלחמה, מועצת הביטחון של האומות המאוחדות קיבלה את החלטה 757 שקראה לכל המדינות להוציא את הצוות הדיפלומטי שלהם מבלגרד. כתוצאה מכך, מקסיקו שינתה את מעמד שגרירותה ל"ממונה על היחסים" וסירבה לכניסתם של כל פקיד יוגוסלבי שרצה לבקר במקסיקו. יתר על כן, פקידי ממשל מקסיקניים לא הורשו לנסוע ליוגוסלביה. עם זאת, מקסיקו נותרה אחת המדינות הבודדות שהעדיפו שלא לסגור את שגרירותה בבלגרד. בשנת 1995 העלתה מקסיקו את משלחתה הדיפלומטית בבלגרד בחזרה לרמת שגרירות וכוננה יחסים דיפלומטיים עם הרפובליקה הפדרלית של יוגוסלביה (לימים נודעה כסרביה ומונטנגרו) כיורשת של יוגוסלביה, ועם המדינות העצמאיות הטריות של בוסניה והרצגובינה, קרואטיה, סלובניה ורפובליקת מקדוניה.

ב-15 באוגוסט 2001 כוננו בוסניה והרצגובינה ומקסיקו יחסים דיפלומטיים רשמיים.

== נציגויות דיפלומטיות ==
* בוסניה והרצגובינה מוסמכת למקסיקו משגרירותה בוושינגטון די. סי., ארצות הברית.
* מקסיקו מוסמכת לבוסניה והרצגובינה משגרירותה בבלגרד, סרביה.

==קישורים חיצוניים==

== הערות שוליים ==
Not Shy

Not Shy הוא המיני-אלבום (פלייליסט מורחב) השלישי במספר של להקת הבנות הדרום קוריאנית איצי. המיני אלבום יצא לאור תחת חברת התקליטים JYP Entertainment, ב-17 באוגוסט 2020.

== רקע ויציאה לאור ==
ב-22 ביוני של שנת 2020, חדשות SPOTV דיווחו כי להקת הבנות איצי מתכננת להוציא אלבום מאוחר יותר באוגוסט של אותה השנה.<ref></ref><ref></ref> מאוחר יותר, JYP Entertainment אישרו את הדבר וסיפרו כי המיני אלבום אכן מתוכנן לצאת באוגוסט של אותה השנה. ב-30 ביוני, יצאה חברת התקליטים של הבנות בהצהרה ברשתות החברתיות על כך שיוציאו אלבום לקיץ והצהירו על תאריך, 17 באוגוסט. חצי שנה לאחר המיני אלבום הקודם שלהן IT'z ME.<ref></ref> באותו יום של ההצהרה, העלו הבנות לרשת החברתית של הלהקה פוסטר וטריילר לאלבום המתוכנן.<ref></ref><ref></ref><ref></ref>

עד לתאריך היציאה לאור של האלבום הבנות התראיינו בתוכניות בידור וכאשר נשאלו על האלבום המתוכנן הן אמרו: "האלבום הזה בהחלט בולט מן השאר, הוא יותר אגרסיבי ומעורר השראה, כזה שיגרום למאזינים להרגיש בטוחים בעצמם".

ב-31 ביולי, הועלה תאריך הזמנות מוקדמות של האלבום ותמונת האלבום הופצה, ב-6 באוגוסט, הועלו תמונות אישיות של כל אחת מחברות הקבוצה בצילומי קמפיין לאלבום החדש.

ב-17 באוגוסט, לאחר שידור חי של הבנות ברשתות יוטיוב ו"V-LIVE" בו הן מספרות על האלבום, הוא שוחרר לקהל המאזינים.

== קידום מכירות ==
ביום ההוצאה לאור, נערך שידור חי של הבנות בו קידמו את האלבום, סיפרו עליו, ספרו והעבירו את הזמן לאחור עד יציאתו עם המעריצים, ולאחר מכן הופיעו עם מספר שירים מהאלבום בהופעה חיה.

ב-20 באוגוסט, חזרו הבנות להתארח בתוכניות טלוויזיה כחלק ממסע הקידום של אלבומן החדש.<ref></ref>

== קליפ ==
ב-11 באוגוסט 2020, JYP פרסמה טיזר רשמי לקליפ של רצועת הכותרת של אלבום בשם "Not Shy" גם היא ביוטיוב.

ב-17 באוגוסט, עם היציאה לאור של המיני אלבום, קליפ רצועת הכותרת הוקרן גם הוא בהקרנת בכורה דרך יוטיוב ו-V-LIVE.<ref></ref>

== רשימת שירים ==

== הערות שוליים ==

==קישורים חיצוניים==

קטגוריה:מיני-אלבומים בקוריאנית
יחסי הממלכה המאוחדת – ניגריה

הנציבות העליונה של ניגריה בלונדון
יחסי הממלכה המאוחדת–ניגריה הם היחסים הדו-צדדיים שבין הממלכה המאוחדת של בריטניה הגדולה לבין ניגריה.

== היסטוריה ==
במאות ה-17 וה-18 הגיעו לאזור ניגריה גם האנגלים. בשנת 1807, ביטלה בריטניה את סחר העבדים בניגריה.

בשנת 1866 השתייכה ניגריה למושבת סיירה לאון הבריטית. בשנת 1874, עברה לשליטתה של מושבת חוף הזהב הבריטית. בשנת 1886 הייתה ניגריה למושבת חסות בריטית נפרדת.

בזמן מלחמת העולם הראשונה ובזמן מלחמת העולם השנייה לא הייתה התעוררות פוליטית משמעותית בניגריה. לאחר סיום מלחמת העולם השנייה החלה דרישה בקרב תושבי ניגריה לעצמאות. בשנת 1957 העניקו הבריטים עצמאות למזרח ולמערב ניגריה וכראש ממשלה נבחר אבובכר טפאווה בלווה, וזמן קצר לאחר מכן הוענקה עצמאות גם לצפון ניגריה. ב-7 באוקטובר 1960 הצטרפה ניגריה לאו"ם כחברה ה-99.

מאז העצמאות שמרה ניגריה על יחסים נוחים עם בריטניה. ישנם כ-250,000 אזרחים ניגרים או בעלי אזרחות כפולה החיים בבריטניה. יש הטוענים כי הפזורה הניגרית הכוללת בבריטניה היא הרבה יותר ממיליון. מאידך, 20,000 אזרחים בריטים חיים בניגריה.

==ראו גם==
* חטיפת אומרו דיקו

==קישורים חיצוניים==

== הערות שוליים ==
יסנטוקי (כדורגל)

יסנטוקי (ברוסית: Ессентуки) הוא מועדון כדורגל מקצועני ברוסיה מהעיר בעלת אותו שם במחוז סטברופול, שנוסד בשנת 2016. מאז עונת 2020/21 הוא מתמודד באליפות PFL, השלישית בחשיבותה ברוסיה.
== היסטוריה ==
קבוצת הכדורגל של יסנטוקי הופיעה בשנת 2016 והחלה להתמודד בתחרויות חובבניות במחוז סטברופול, שם הקבוצה סיימה במקום השישי<ref></ref> וחזרה על הישג זה שנה לאחר מכן<ref></ref>.

בשנת 2018 המועדון סיים במקום העשירי והאחרון בטבלת האליפות, לאחר שניצח רק משחק אחד מתוך 18<ref></ref>. בשנת 2019, עם העלאת מספר המשתתפות באליפות ל-14, סיימה הקבוצה במקום הלפני אחרון.

ב-29 ביולי 2020 נודע שהמועדון עבר בהצלחה את הליך הרישוי להשתתפות בטורנירים רשמיים בחסות התאחדות הכדורגל הרוסית<ref></ref><ref></ref><ref></ref>. המשחק הראשון של המועדון ברמה המקצוענית היה המפגש עם ספרטק נלצ'יק במסגרת שלה 1/256 בגביע הרוסי (0:5)<ref></ref>.

== קישורים חיצוניים ==
* 

== הערות שוליים ==

קטגוריה:קבוצות כדורגל רוסיות
קטגוריה:2016 ברוסיה
פורטה טאגאנרוג

פורטה הוא מועדון כדורגל מקצועני רוסי מהעיר טאגאנרוג, המתמודד בבית 1 של אליפות PFL. המועדון נוסד בשנת 2020 והוא מארח את משחקי הבית באצטדיון פורטה ארנה בעיר טאגאנרוג המכיל 3,400 מושבים.

== היסטוריה ==
הצעות להקמת מועדון כדורגל מקצועני בעיר טאגאנרוג הופיעו בשנת 2018, במהלך שיפוץ האצטדיון המקומי, שהתקיים לקראת המונדיאל<ref></ref>. נחתם הסכם עם חברת Forte Home GmbH, יצרנית ציוד לחימום ושאיבת מים<ref></ref>. ראש החברה, אלכסנדר דניסוב, הפך לנשיא המועדון החדש<ref></ref> למאמן הראשי מונה יליד טאגאנרוג אלכסיי גרסימנקו<ref></ref>, שעבד בעבר במועדונים כמו דינמו קייב, קרסנודר וקובאן<ref></ref>.

ב-16 ביוני 2020 המועדון עבר בהצלחה את הליך הרישוי להשתתפות בטורנירים רשמיים בחסות התאחדות הכדורגל הרוסית<ref></ref>, כאשר הנהלת הקבוצה שמה לה למטרה להעפיל לליגה הלאומית בתוך עונה אחת<ref></ref>.

== אצטדיון הקבוצה ==
המועדון מארחת את משחקיו בפורטה ארנה, אצטדיון הממוקם ברחוב. ספורטיבנאיה 2A בטאגאנרוג. האצטדיון כולל קיבולת של 3,400 צופים ובשנת 2020 עבר שיפוץ בהיקף מלא<ref></ref>.

== קישורים חיצוניים ==
* 

* 

== הערות שוליים ==

קטגוריה:קבוצות כדורגל רוסיות
קטגוריה:2020 ברוסיה
קטגוריה:מחוז רוסטוב
קטגוריה:קבוצות כדורגל שהוקמו ב-2020
טואפסה (כדורגל)

טואפסה הוא מועדון כדורגל מקצועני רוסי מהעיר טואפסה שבמחוז קרסנודאר. המועדון נוסד ב-16 ביוני 2020<ref name="fctuapse"></ref> ומאז עונת 2020/2021 מתמודד באליפות LFL<ref></ref> (הרביעית בחשיבותה במדינה).
== היסטוריה ==
התאריך הרשמי להקמת המועדון הוא 16 ביוני 2020, כאשר המועדון קיבל רשמית רישיון תפעול מהתאחדות הכדורגל הרוסית, בעוד שהמועדון נרשם רשמית כישות משפטית ב-25 בפברואר באותה שנה. בעבר הקבוצה המקומית הייתה זוכה לתקצוב מוניציפלי והיה ממומן ישירות מתקציב העיר טואפסה<ref></ref> והתמודדה בטורנירים חובבניים של מחוז קרסנודאר<ref></ref><ref></ref>.

סרגיי לז'נצב מונה למאמן הראשי של הקבוצה ביוני 2020. בעונת 2020/21 הקבוצה החלה להתחרות באליפות הליגה המקצוענית ובגביע הרוסי<ref></ref>. כבר בעונת הבכורה הייתה מעורבת בשערורייה רבתי כשנודע כי היא הציבה 2 שחקנים מתחזים למשחק ליגה נגד סק"א רוסטוב ב-21 בספטמבר 2021 במקום השחקנים האמיתיים שהיא רשמה למשחק, כדי להימנע מספיגת הפסד טכני לאחר שמחצית מהסגל התגלה חיובי בבדיקת קורונה. בעקבות זאת נפסקו לה 2 הפסדים טכניים, על הונאה ואי שיתוף הרשויות במידע על הידבקות שחקנים בנגיף הקורונה. בעקבות המשחק, המאמן סרגיי לז'נצב הושעה מכל פעילויות הקשורות לכדורגל לתקופה של שנה אחת והמועדון ספג קנס על הפרת תקנות תברואתיות בארגון המשחק. במקביל נרשמו מקרים של הידבקות בנגיף הקורונה במועדון והמשחק הבא (ב-27 בספטמבר) מול מועדון לגיון דינמו מחצ'קלה בוטל. ב-16 בדצמבר 2021, התאחדות הכדורגל הרוסית, הודיע כי נשלל מהמועדון מעמדו כמועדון מקצועני והוא יתמודד בליגת הכדורגל החובבנית של רוסיה בגין מסירת מידע כוזב במכוון, כמו גם שימוש במסמכים מזויפים. מנכ"ל המועדון ורופא הקבוצה הושעו מכל פעילות הקשורה לכדורגל למשך שישה חודשים והמועדון חדל להתמודד בליגות המקצועניות.

== אצטדיון ==
הקבוצה מארחת את משחקיה במגרש של בית ספר MBU מספר 6, שנבנה בשנת 1956. במגרש שני יציעים: היציע המערבי מאכלס 800 צופים, בעוד היציע המזרחי מכיל 1,570. המגרש ממוקם ברחוב מקסים גורקי, לא רחוק מנמל טואפסה.

== קישורים חיצוניים ==
* 

==הערות שוליים==

קטגוריה:קבוצות כדורגל רוסיות
קטגוריה:2020 ברוסיה
קטגוריה:קבוצות כדורגל שהוקמו ב-2020
גביע ווינר בכדורסל 2020/2021

גביע ווינר בכדורסל לעונת 2020/2021 היא התחרות ה-15 להיווסדו של מפעל גביע ווינר סל. כל קבוצות הליגה לקחו חלק בטורניר מלבד הפועל תל אביב, בשל השתתפותה במוקדמות ליגת האלופות בכדורסל.

== שמינית הגמר ==

{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי חיפה
|81-91
|עירוני נהריה
|כריס דאו ודונטה סמית' 19/קיילין לוקאס וג'ארון בלוסומגיים 23
|-
|עירוני נס ציונה
|94-90
|הפועל אילת
|קוואן צ'יטהאם 20/יהונתן שולדבראנד 23
|-
|הפועל גלבוע גליל
|72-78
|בני הרצליה
|יפתח זיו 17/קנדל אנתוני 21
|-
|הפועל באר שבע
|78-76
|הפועל חיפה
|ספנסר וייס 20/קינן אוואנס וכרם משעור 17
|-
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי ראשון לציון
|73-91
|מכבי חיפה
|נועם דוברת 18/לה-בריאן נאש 16
|-
|הפועל ירושלים
|80-93
|הפועל אילת
|תמיר בלאט, מלקולם היל ודייוידאס סירווידיס 15/יהונתן שולדבראנד 16
|-
|הפועל חולון
|87-88
|הפועל גלבוע גליל
|סי.ג'יי האריס 21/יפתח זיו 23

|-
|מכבי תל אביב
|74-83
|הפועל חיפה
|עוז בלייזר 19/ג'ייסון סיגרס 19 
|-
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי ראשון לציון
|92-72
|מכבי תל אביב
|אייזיה טיילור 17/סקוטי וילבקין 22
|-
|הפועל ירושלים
|89-85
|הפועל חולון
|סולימאן בריימו 22/טיירוס מגי 29
|}

== הגמר ==

קטגוריה:2020 בישראל: כדורסל
קטגוריה:תחרויות כדורסל ב-2020
קטגוריה:עונות בגביע ווינר סל
Monster (מיני-אלבום)

Monster (בעברית: מפלצת) הוא מיני-אלבום הבכורה של רד ולווט – איירין & סולגי; להקת הבת של רד ולווט.<ref name=":1"></ref> המיני-אלבום יצא לאור ב-6 ביולי 2020 בהוצאת SM אנטרטיינמנט ודרימוס אשר הייתה לחברה המפיצה בדרום קוריאה.<ref name=":1" /> המיני-אלבום כולל שש רצועות, ביניהן שיר הנושא, "Monster", והסינגל השני שהופץ מאוחר יותר, "Naughty".<ref></ref>

המיני-אלבום הגיע למקום השני במצעד האלבומים הדרום קוריאניים.<ref></ref>

== רקע והוצאה לאור ==
ב-21 באפריל 2020, החברה SM אנטרטיינמנט אימתה כי איירין וסולגי יתאחדו ויהיו להקת הבת הראשונה של רד ולווט. בהמשך, נודע כי השתיים התכוננו לקראת הוצאת המיני-אלבום הראשון שלהן בסביבות יוני 2020. הוצאת המיני-אלבום נדחתה מ-15 ביוני ל-6 ביולי בטענה שהוא היה זקוק להפקה ועריכה נוספת, במטרה להשיג "איכות מוזיקלית גבוהה יותר".<ref></ref>

== הצלחה מסחרית ==
על פי הנתונים שך Hanteo, Monster נמכר בלמעלה מ-80,000 עותקים ביום הראשון לצאתו, ובנוסף שבר את שיא המכירות של המיני-אלבום השישי של הלהקה, The ReVe Festival: Day 1; השיא עמד על 45,080 עותקים ביום הראשון ו-71,431 עותקים בשבוע הראשון שלו. הוא גם הפך למיני-אלבום (אשר הופץ על ידי להקת בת של להקת בנות) הנמכר ביותר בכל הזמנים, כשהוא עוקף את Twinkle של גירלז ג'נריישן-TTS.<ref></ref> המיני-אלבום נמכר ב-100,000 עותקים תוך פחות משלושה ימים.<ref></ref> הוא קיבל את תואר הפלטינה בעקבות מכירות העולות על 55,000 עותקים בפלטפורמת המוזיקה הגדולה בסין, QQ Music .<ref name=":0"></ref> המיני-אלבום הגיע למקום הראשון במצעד האלבומים של אייטונס ב-52 מדינות.<ref>https://n.news.naver.com/entertain/article/144/0000679987</ref>

== רשימת רצועות ==
הקרדיטים נלקחו מנאבר.

== מיקומי שיא ==

== נתוני מכירות ==
{| class="wikitable plainrowheaders" style="text-align:center"
! scope="col" | אזור
! scope="col" | מכירות
|-
! scope="row" | דרום קוריאה<ref></ref>
| 206,394
|}

== היסטוריית יציאות לאור ==
{| class="wikitable plainrowheaders"
! מדינה
! תאריך יציאה
! פורמט
! חברת תקליטים
!מקור
|-
! scope="row" | קוריאה הדרומית
| rowspan="2" | 6 ביולי 2020
|תקליטור • הזרמת מוזיקה • הורדה דיגיטלית
|SM • דרימוס
| rowspan="2" style="text-align:center;" |<ref></ref>
|-
! scope="row" | עולם
|סטרימינג • הורדה דיגיטלית
| SM
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2020
קטגוריה:מיני-אלבומים בקוריאנית
ינון מגל ובן כספית

ינון מגל ובן כספית היא תוכנית אקטואליה פובליציסטית יומית בהגשתם של ינון מגל ובן כספית המשודרת ברדיו 103fm בימים ראשון-חמישי בין השעות 9:00 עד 11:00. התוכנית עוסקת בענייני אקטואליה, פוליטיקה, כלכלה, ביטחון, חברה וספורט.<ref></ref>

התוכנית מופרדת לשני חלקים שמשך כל אחד מהם הוא שעה. כל שעה מבין השתיים נפתחת בדיון שנוטה להתגלגל עד מהרה לוויכוח לוהט בין צמד המגישים, ומגיע לפעמים לכדי התערבות של עורך התוכנית, ולאחר מכן נערכים ראיונות טלפוניים קצרים עם אישים ודמויות הנוגעים לענייני היום.

== היסטוריה ==
התוכנית עלתה ב-2 בספטמבר 2019, לאחר שהמגיש הקודם לצידו של ינון מגל, רון קופמן, הושעה והחליט שלא להמשיך בהגשת התוכנית. קודם לכן, הוגשה התוכנית על ידי ינון מגל וענת דוידוב.

במשך השנים התגלעו במהלך התוכנית ויכוחים חריגים רבים שהפכו לוויכוחים אישיים בטונים גבוהים, והסתיימו בעזיבת אחד מהמגישים את האולפן, ולעיתים בהפסקת ההגשה הזוגית למשך מספר ימים או יותר מכך. בספטמבר 2019 כספית אף השליך את האוזניות שלו על השולחן בזעם<ref></ref>. בימים כאלו, חיים לוינסון, יריב אופנהיימר, דוד ורטהיים או רויטל סויד מחליפים לרוב את כספית.<ref></ref>

ביוני 2023 נטש כספית את השידור למשך שבוע לאחר שמגל נכנס לדבריו שוב ושוב. אחרי שחזר, שוב התגלעו ויכוחים ביניהם בעניין זה, וכספית עזב למשך תקופה ארוכה יותר והציב תנאים לחזרתו.<ref></ref><ref></ref> גם בחודשיים בהם החליף חיים לוינסון את כספית התגלעו ביניו לבין מגל וויכוחים קשים שהידרדרו לפסים אישיים.<ref></ref><ref></ref> בסוף אוגוסט 2023 כספית שב לתוכנית לאחר שהושג הסכם בינו לבין מגל בנוגע לזמן השידור של כל אחד מהם. מאז כספית ומגל מגישים רק בימי שני עד רביעי.<ref></ref>בראשון וחמישי מוחלפים על ידי יהודה שלזינגר וברק סרי.

בתחילת מבצע חרבות ברזל לא שידרו השניים יחדיו. במהלך תוכנית ששודרה ב-9 באוקטובר 2023, יומיים בלבד לאחר מתקפת הפתע על ישראל, התגלע ויכוח אמוציונלי בין מגל לחיים לוינסון שהגיש איתו את התוכנית. בשיאו, קם מגל מהכיסא והעיף ללוינסון את האוזניות<ref></ref>. לוינסון יצא, ולאחר שמנכ"ל התחנה הודיע לו כי למחרת לא ישדר עם מגל פרסם כי הוא מתפטר מהתחנה. בהמשך החל מגל לשדר בימים ראשון, שלישי וחמישי לצד מגישים שונים (בהם אמיר אביבי, יוסי יהושוע ויצחק בריק) וכספית בימים שני ורביעי, לצד מגישים אחרים (בהם אבי יששכרוף, יזהר שי ואיילת שקד). לאחר כחודשיים, בן וינון שבו להגיש יחד בחלק מימי השבוע.

== ביקורות ורייטינג ==
התוכנית נחשבת לפופולרית במיוחד ואף זכתה בתואר התוכנית הנשמעת ביותר בקרב כלל תחנת הרדיו 103fm. ביולי 2021 פורסם כי רק ברבעון השני של שנת 2021 זכתה התוכנית ל-5 מיליון האזנות באמצעי הדיגיטל. בדצמבר 2022 פורסם כי בחציון השני של 2022 נתוני ההאזנה בדיגיטל זינקו ליותר מ-61 מיליון.

בעקבות הצלחת התוכנית והשפעתה, זכו בן וינון למספר מערכונים המדמים את הדינמיקה ביניהם בתוכנית הסאטירה הפופולרית ארץ נהדרת, בהם גולמו על ידי השחקנים ערן זרחוביץ ושרון טייכר. 

== קישורים חיצוניים ==
* 
* 
* אריק וייס, [https://13news.co.il/item/news/politics/state-policy/ben-caspit-yinon-magal-1096139/ הזוגיות הרדיופונית של בן כספית וינון מגל], בחדשות 13, 18 ביולי 2020

==הערות שוליים==

תוכניות רדיו ללא הפסקה
יחסי ניגריה–צרפת

יחסי ניגריה–צרפת הם היחסים הדו-צדדיים שבין צרפת לבין ניגריה.

== סקירה כללית ==
היחסים הבילטרליים בין המדינות חוו התפתחות חסרת תקדים מאז 2014, והתייחסו במיוחד למאבק נגד איום הטרור בוקו חראם. בעקבות חטיפתן של יותר ממאתיים תלמידות בית ספר בצ'יבוק על ידי בוקו חראם באפריל 2014, נערכה פסגה לביטחון בניגריה ב-17 במאי 2014 בפריז והפגישה בין ראשי מדינות ניגריה, בנין, קמרון, ניז'ר וצ'אד ונציגים של ארצות הברית, בריטניה והאיחוד האירופי. היחסים בין המדינות התגברו מאז, כפי שהודגם על ידי חתימת הסכמים חדשים בתחומים הכוללים תרבות, חינוך, ביטחון והגנה, כמו גם ביקורים רבים.

== ביקורים רשמיים ==
נשיא ניגריה בוהארי ערך את צרפת בביקורו הדו-צדדי הראשון באירופה, וערך ביקור רשמי בפריז בין התאריכים 14–16 בספטמבר 2015. הנשיא פרנסואה הולנד ביקר בניגריה פעמיים במהלך כהונתו: פעם אחת במאי 2016, אז הוא היה יו"ר פסגת הביטחון האזורית השנייה, וכן בפברואר 2014 כדי לחגוג מאה שנה להקמת המדינה.

מספר ביקורי שרים התקיימו בשני הכיוונים שר ההגנה, ז'אן איב לה-דריאן, ביקר באבוג'ה ב-28 באפריל 2016, ושר החוץ והפיתוח הבינלאומי, לורן פביוס, ב-29 במאי 2015 לצורך השבעתו של הנשיא בוהארי, יחד עם מקבילו הגרמני).

== יחסים כלכליים ==
עם סחר דו צדדי של 3.6 מיליארד אירו בשנת 2017, ניגריה נותרה השותפה המובילה של צרפת באפריקה שמדרום לסהרה, והיוותה 20% מנתח השוק הצרפתי באפריקה שמדרום לסהרה בשנת 2017. הייצוא הצרפתי הסתכם ב-1.07 מיליארד אירו בשנת 2017, וכלל: מוצרי נפט מזוקקים, תרופות, ציוד מכני, חשמלי, אלקטרוניקה מחשבים ומוצרי agrifood, ואילו היבוא הצרפתי הסתכם ב-2.48 מיליארד יורו בשנת 2017, וכלל בעיקר מוצרי נפט. ניגריה נותרה הספקית החמישית בגודלה של פחמימנים טבעיים והספק המוביל באפריקה שמדרום לסהרה. מלאי ה-FDI הצרפתי בניגריה היה 6.5 מיליארד אירו בשנת 2016 (באנק דה פראנס) - המניה השנייה בגודלה של ה-FDI הצרפתי באפריקה אחרי מרוקו.

השירות הכלכלי האזורי של צרפת, שבסיסו באבוג'ה ובלאגוס, תומך בעסקים צרפתים בניגריה, בעזרת משרד Business France שנפתח בלאגוס בינואר 2016. כ־120 עסקים צרפתים פעילים בניגריה.

== נציגויות דיפלומטיות ==
* צרפת מחזיקה בניגריה שגרירות באבוג'ה ו-2 קונסוליות בלאגוס וקאנו.
* ניגריה מחזיקה בצרפת שגרירות בפריז.

== קישורים חיצוניים ==

* [https://www.diplomatie.gouv.fr/en/country-files/nigeria/ יחסי ניגריה–צרפת], באתר משרד החוץ הצרפתי

== הערות שוליים ==
קבוצת קמדן טאון

קבוצת קמדן טאון (באנגלית: Camden Town Group) הייתה קבוצה של אמנים פוסט-אימפרסיוניסטים אנגלים שפעלו בשנים 1911–1913. לעיתים קרובות התכנסה הקבוצה בסטודיו של הצייר וולטר סיקרט, באזור קמדן טאון בלונדון, ומכאן שמה.

== היסטוריה ==
טקסט=
בשנת 1908, הקים מבקר האמנות פרנק רוטר את "איגוד ברית האמנים" (AAA), קבוצה שנפרדה מהחברות האמנותיות של האקדמיה המלכותית לאמנויות (RA) וחיקתה את הסלון הצרפתי העצמאי. רבים מהאמנים שהצטרפו לקבוצת קמדן טאון הציגו עם איגוד ברית האמנים.

בשנת 1907, ארגן וולטר סיקרט קבוצה של אמנים שונים שנקראה "קבוצת רחוב פיצרוי" שהיו בה גברים ונשים ואמנים שונים כגון: ספנסר גור, וולטר ראסל, ויליאם רוטנשטיין ואחיו אלברט רוטרסטון,לוסיאן פיסארו, אתל סנדס ואנה הופ הדסון. שנה לאחר מכן סיקרט הקים קבוצה נוספת של ציירים גברים - קבוצת קמדן טאון.

ההשפעות על חברי הקבוצה כוללות את הציירים וינסנט ואן גוך ופול גוגן וניתן לעקוב בבירור על השפעתם בעבודות הקבוצה הזו. הם הציגו חלק גדול מפרי יצירתם בלונדון לפני מלחמת העולם הראשונה ובמהלכה. בתקופה זאת הקבוצה הייתה מעניינת וחשובה מבחינה אמנותית.<ref>Wendy Baron, Perfect Moderns: A History of the Camden Town Group, Ashgate, 2000</ref>

בציור "בקולנוע" של מלקולם דרומונד מצוינת תחושה הקלסטרופובית שלו. זהו הקשר דומה ליצירתו של סיקרט שצייר סצינות רבות של אולמות מוזיקה סוערים, כולל ציור "גלריית המוגול העתיקה" וכן בתמונתו של סיקרט "אנוני" (1914) שנחשבת ליצירת המופת של הקבוצה הזו. התמונה מתארת את השעמום, הניכור והאדישות של הזוג המצויר בה.

הקבוצה ארגנה גם תערוכה של ציורים קוביסטים ופוסט-אימפרסיוניסטים.

בשנת 2008 נערכה בגלריית טייט בריטניה בלונדון רטרוספקטיבה משמעותית ליצירות הקבוצה.<ref></ref>
אבל בתערוכה זו, התוכנית לא כללה שמונה מהחברים בקבוצת קמדן טאון ביניהם דאנקן גרנט, ג'יימס דיקסון אינס, אוגוסטוס ג'ון, הנרי לאמב, ונוספים, בטענה שציוריהם אינדיוידואליים ופחות הושפעו בקבוצת קמדן טאון.

== חברים ==
בתחילה החליטה הקבוצה שתכלול 16 חברים, גברים בלבד: מקסוול גורדון לייטפוט נפטר לאחר התערוכה הראשונה, ודאנקן גרנט נבחר למלא את מקומו.
* וולטר בייס
* רוברט בוואן
* מלקולם דרומונד
* הרולד גילמן
* צ'ארלס ג'ינר
* ספנסר גור
* דאנקן גרנט
* ג'יימס דיקסון אינס
* אוגוסטוס ג'ון
* הנרי לאמב
* וינדהאם לואיס
* מקסוול גורדון לייטפוט
* ג'יימס בוליבר מנסון
* לוסיאן פיסארו
* ויליאם רטקליף
* וולטר סיקרט
* ג'ון דומן טרנר

אף על פי שנשים הודרו מקבוצת קמדן טאון, היו כמה אמניות כמו אתל סנדס, אנה הופ הדסון ומרג'ורי שרלוק שהיו מעורבות בפריפריה, אך אחרות כמו סילביה גוס נידחו לחלוטין.<ref></ref>

== גלריה ==
<gallery mode="packed" heights="200px">
File:Harold Gilman 001.jpg | הרולד גילמן, ארוחת בוקר
File:Manson-Lucien-Pissaro-Reading.jpg | ג'יימס מנסון, לוסיאן פיסרו
File:Mare-and-Foal.jpg | רוברט בוואן, סוסה וסייח
File:Hartington square.JPG | ספנסר גור, כיכר הרטינגטון
</gallery>

==קישורים חיצוניים==

* 

== הערות שוליים ==

קטגוריה:אמנות
חוק המים

חוק המים, התשי"ט-1959, הוא חוק של מדינת ישראל שנחקק בשנת 1959 ותוקן בארבעה תיקונים עיקריים, ב-1971, ב-1991, ב-2006 וב-2017. החוק נחקק במטרה לקבוע מסגרת משפטית להסדרת משק המים בהתאם לתנאים המיוחדים של ישראל ולתת לרשויות המדינה מכשיר רגולטורי לקביעת דרכי הניצול של המים ולהגדרת החובות והזכויות לגבי השימוש בהם.

== רקע ==
לפי המג'לה, מים שייכים לנחלת הכלל. המג'לה לא מכירה בבעלות פרטית על מאגרי מים תת-קרקעיים, ימים, אגמים גדולים ונהרות זורמים. מותר לכל אדם להשתמש במים ממקורות אלו לצורך השקיה או שתייה, בתנאי שלא נגרם אגב השימוש במים נזק לאחר. במשפט העברי, כמו גם בחוקי עמים אחרים, ישנה הבחנה בין מים ציבוריים, הדומים בהגדרתם לחוק המג'לה, ומים פרטיים. עם זאת, גם אדם שיש לו בעלות פרטית על מים צריך להיצמד לחוק מדינה שמסדיר את ניצול המים שיהיה הוגן ולטובת הציבור.<ref>נחום רקובר "המשפט העברי בחקיקת הכנסת – המקורות היהודיים בשילובם בדיוני הכנסת ובחוקי מדינת ישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ'  221-227: חוק המים, ב[https://www.daat.ac.il/daat/vl/jewish-law-knesset/jewish-law-knesset01.pdf אתר דעת].</ref>

== מבנה החוק ==
=== עקרונות ===
=== שימוש במים ===
==== שימור מקורות מים ====
==== מניעת זיהום מים ====
==== קיצוב מים ====
==== החדרת מים ====
=== ייצור מים ===
=== דמי מים ===

=== מוסדות משפטיים ===
==== רשות המים ====

==== מועצת המים ====

==== בית דין לענייני מים ====

==== פנקס המים ====

=== סמכויות אכיפה ופיקוח ===

== פסיקה ==

== ביקורת ==

== ראו גם ==
* הרשות הממשלתית למים ולביוב
* מועצת המים
* משרד משאבי המים
* תאגיד מים וביוב
* משאבי מים בישראל
* משק המים והשפכים בישראל

== לקריאה נוספת ==
* ראובן לסטר, המסגרת התחיקתית למניעת זיהום מים בישראל, עבודת דוקטורט (1975)

== קישורים חיצוניים ==

* 
* [http://www.water.gov.il/Hebrew/about-reshut-hamaim/Pages/Legislation.aspx חקיקת המים בישראל], באתר רשות המים
* 
* 
* [https://www.nevo.co.il/psika_word/elyon/padi-p-2-715-l.pdf בג"ץ 2632/94] דגניה א', אגודה חקלאית שיתופית בע"מ ואחרים נ' שר החקלאות ואחרים, ניתן ב-2 ביולי 1996. פ"ד כרך נ', חלק שני, עמ' 715–744
* 
* 
* [https://fs.knesset.gov.il/2/law/2_lsr_210132.pdf חוק מדידת מים, התשט"ו-1955]
* [https://fs.knesset.gov.il/2/law/2_lsr_209333.pdf חוק הפיקוח על קידוחי מים, התשט"ו-1955]
* 
* [https://www.gov.il/BlobFolder/generalpage/official_inquiry_committees_water/he/ועדת%20החקירה%20הממלכתית%20בנושא%20ניהול%20משק%20המים%20בישראל.pdf#page=172 דין וחשבון], ועדת החקירה הממלכתית בנושא ניהול משק המים בישראל, מרץ 2010, עמ' 161–176
* אלון טל, [http://social-sciences.tau.ac.il/sites/socsci.tau.ac.il/files/media_server/social/public/CV/alontal/23)%20Natural%20Flow,%20the%20Suitability%20of%20Israel's%20%20Water%20Law%20to%20a%20New%20Environmental%20Reality,%20Legal%20Research,%202007.pdf זרימה טִבעיית: שאלות ותשובות בדבר התאמת חוק המים למציאות סביבתית חדשה], מחקרי משפט כ"ג, 2007, עמ' 317–370

==הערות שוליים==

המים
קטגוריה:אספקת מים בישראל
קטגוריה:הכנסת השלישית: חקיקה
הרוזנת

הרוזנת (באנגלית: The Countess) הוא סרט דרמה היסטורית צרפתי-גרמני שנכתב ובוים על ידי ז'ולי דלפי שגם שיחקה בתפקיד הראשי.

הסרט יצא ב-2009 ומתבסס על חייה של ארז'בט באטורי.

הוא הוקרן לראשונה בפסטיבל ברלין ובנוסף הוא גם הוצג בפסטיבל קאן.

== עלילה ==
באטורי נולדת ב-1560 לבית באטורי, בית אצולה הונגרי, מגיל צעיר הוריה חינכו אותה לקבל נוקשות ואכזריות. כנערה היא נכנסת להריון מאיכר צעיר איתו היא מנהלת מערכת יחסים והיא נאלצת לראות אותו מוצא להורג אל מול עיניה. לאחר הלידה אמה של ארז'בט לוקחת את התינוק על מנת להבטיח שהיא לא תראה אותו יותר.

ארז'בט נישאת לרוזן פרנץ נדאסדי ונולדים להם שלושה ילדים, אחרי שנדאסדי חוזר ממלחמות עות'מאנית-הונגרית הוא נכנע למחלה שנדבק בה בחוץ לארץ ומת ממנה.

כעת היא מהווה את היורשת היחידה של האחוזה של בעלה והיא מבקשת הכרה לכך ממתיאס, קיסר האימפריה הרומית הקדושה והוא מסכים עקב החוב שיש לו לרוזנת. במהלך נשף היא מתאהבת באיסטאבן, בנו בן ה-21 של הרוזן גיורגי תורזו, לאחר לילה שהם מבלים ביחד איסטאבן נאלץ לסיים את הקשר עקב רצון אביו ולהתחתן עם בת של סוחר עשיר מדנמרק, ארז'בט בת ה-39 סבורה שהפרש הגילאים ביניהם הוא הגורם לכישלון הקשר.

בעקבות אירוע בו היא ניתזת בדם לאחר שהכתה את אחת המשרתות שלה היא מתחילה להאמין שרחצה בדם של בתולות יכולה לעזור להגיע למראה הנעורים יופי נצחי, לשם כך צוות הארמון מתחיל לרצוח באכזריות נערות צעירות.

לבסוף ארז'בט אחרי ייאוש שהיא חווה בחייה היא מתאבדת.

== קישורים חיצוניים ==

קטגוריה:סרטי 2009
קטגוריה:סרטים צרפתיים
קטגוריה:סרטי דרמה גרמניים
קטגוריה:סרטים ביוגרפיים
בוטובו הצפונית

נפת בּוּטוֹבוֹ הצפונית (ברוסית: район Северное Бутово) היא נפה במחוז הדרום-מערבי של העיר הפדרלית מוסקבה, שברוסיה. שטחה הוא 9.271 קמ"ר ואוכלוסייתה מונה 95,937 תושבים (2020).

מאפיין מיוחד של נפת בוטובו הצפונית הוא הדומיננטיות של אוכלוסייה צעירה בגיל העבודה ומספר קטן יחסית של תושבים שיצאו לפנסיה. בשטחה ישנם 21 גני ילדים, 12 בתי ספר, מספר ארגונים ציבוריים, כמו גם מספר רב של מוסדות תרבות, פנאי וספורט.

ב-26 בדצמבר 2002 נפתחה תחנת המטרו "בולבאר דמיטרייה דונסקוגו" בקו סרפוחובסקו-טימיריאזבסקאיה. זוהי תחנת המטרו הראשונה במוסקבה שנבנתה מחוץ לכביש הטבעת של מוסקבה.

== אתרים ראויים לציון ==
* מכון המחקר המדעי לצמחים ארומטיים וצמחי מרפא
* אחוזת זנמנסקויה-סאדקי 
* מקדש של המעונה הגדולה בקצ'לוב 
* חלק מפארק היער בוטובסקי 
* קניון "ויוה"
* תחנות מטרו "בולבאר דמיטרייה דונסקוגו" ו"אוליצה סטרוקצ'לובסקאיה" 

==קישורים חיצוניים==

* 

קטגוריה:מוסקבה: נפות